stanford-oval/wikipedia huggingface dataset:
พ.ศ. 2466

| --- | --- |
ศตวรรษ::  19  20  21
ปี::  2463  2464  2465  2466  2467  2468  2469
| --- | --- |
ปฏิทินสุริยคติไทย: 2466
ปฏิทินกริกอเรียน: 1923 MCMXXIII
Ab urbe condita: 2676
ปฏิทินอาร์มีเนีย: 1372 ԹՎ ՌՅՀԲ
ปฏิทินอัสซีเรีย: 6673
ปฏิทินบาไฮ: 79–80
ปฏิทินเบงกอล: 1330
ปฏิทินเบอร์เบอร์: 2873
ปีในรัชกาลอังกฤษ: 12 Geo. 5 – 13 Geo. 5
พุทธศักราช: 2467
ปฏิทินพม่า: 1285
ปฏิทินไบแซนไทน์: 7431–7432
ปฏิทินจีน: 壬戌年 (จอธาตุน้ำ) 4619 หรือ 4559     — ถึง — 癸亥年 (กุนธาตุน้ำ) 4620 หรือ 4560
ปฏิทินคอปติก: 1639–1640
ปฏิทินดิสคอร์เดีย: 3089
ปฏิทินเอธิโอเปีย: 1915–1916
ปฏิทินฮีบรู: 5683–5684
ปฏิทินฮินดู: 
 - วิกรมสมวัต: 1979–1980
 - ศกสมวัต: 1845–1846
 - กลียุค: 5024–5025
ปฏิทินโฮโลซีน: 11923
ปฏิทินอิกโบ: 923–924
ปฏิทินอิหร่าน: 1301–1302
ปฏิทินอิสลาม: 1341–1342
ปฏิทินญี่ปุ่น: ศักราชไทโช 12 (大正１２年)
ปฏิทินจูเช: 12
ปฏิทินจูเลียน: กริกอเรียนลบ 13 วัน
ปฏิทินเกาหลี: 4256
ปฏิทินหมินกั๋ว: ROC 12 民國12年
กล่องนี้:  ดู คุย แก้
พุทธศักราช 2466 ตรงกับ
1 เมษายน ค.ศ. 1923 - 31 มีนาคม ค.ศ. 1924
ค.ศ. 1923 เป็นปีปกติสุรทินที่วันแรกเป็นวันจันทร์ ตามปฏิทินเกรกอเรียน
ค.ศ. 1924 เป็นปีอธิกสุรทินที่วันแรกเป็นวันอังคาร ตามปฏิทินเกรกอเรียน
(หากเป็นการนับศักราชแบบเดิม พ.ศ. 2466 เริ่มในวันที่ 1 เมษายน)
ผู้นำ

พระมหากษัตริย์: พระบาทสมเด็จพระมงกุฎเกล้าเจ้าอยู่หัว (23 ตุลาคม พ.ศ. 2453 – 26 พฤศจิกายน พ.ศ. 2468)
เจ้าประเทศราช:
เจ้าผู้ครองนครเชียงใหม่: เจ้าแก้วนวรัฐ (11 พฤศจิกายน พ.ศ. 2454 - 3 มิถุนายน พ.ศ. 2482)
เจ้าผู้ครองนครลำพูน: เจ้าจักรคำขจรศักดิ์ (11 พฤศจิกายน พ.ศ. 2454 - 5 พฤศจิกายน พ.ศ. 2486)
เจ้าผู้ครองนครลำปาง: เจ้าราชบุตร (แก้วเมืองพวน ณ ลำปาง) (30 มีนาคม พ.ศ. 2465 - 1 มีนาคม พ.ศ. 2468)
เจ้าผู้ครองนครน่าน: เจ้ามหาพรหมสุรธาดา (11 พฤศจิกายน พ.ศ. 2462 - 17 สิงหาคม พ.ศ. 2474)
เหตุการณ์

16 กุมภาพันธ์ - โฮเวิร์ด คาร์เตอร์ เปิดหีบพระศพของตุตันคาเมน ฟาโรห์ในราชวงศ์ที่ 18 ของอียิปต์
18 มิถุนายน - ประเทศฟิลิปปินส์มีแชมป์โลกมวยสากลคนแรกเมื่อ ปานโช วิลลา ชิงแชมป์โลกรุ่นฟลายเวท ชนะน็อค จิมมี่ วิลเด ยก 7 ที่ สหรัฐ
23 มิถุนายน - นางสาวสุวรรณ ภาพยนตร์ไทยเรื่องแรกของไทย ออกฉายเป็นครั้งแรก
24 กรกฎาคม - ประเทศกรีซ บัลแกเรีย และชาติที่ต่อสู้ในสงครามโลกครั้งที่หนึ่ง ลงนามในสนธิสัญญาโลซานน์ ณ สวิตเซอร์แลนด์ เพื่อปักปันเขตแดนของประเทศตุรกี
3 สิงหาคม - คาลวิน คูลิดจ์ ขึ้นดำรงตำแหน่งประธานาธิบดีคนที่ 30 ของสหรัฐอเมริกา
1 กันยายน - แผ่นดินไหวครั้งใหญ่ในบริเวณคันโต ทำให้มีผู้เสียชีวิตในโตเกียวและโยโกฮามา ของประเทศญี่ปุ่นราว 100,000 คน
2 ธันวาคม - ทีมฟุตบอลทีมชาติอุรุกวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 7 ณ สนามกีฬาปาร์เกเซนตรัล กรุงมอนเตวิเดโอ ประเทศอุรุกวัย
4 ธันวาคม - พระราชพิธีพระราชทานเพลิงพระศพ สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร
8 ธันวาคม - พระราชพิธีพระราชทานเพลิงพระศพ สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
เหตุการณ์ > ไม่ทราบวัน

ค้นพบ ธาตุแฮฟเนียม
วันเกิด

15 มกราคม - หลี่ เติงฮุย ประธานาธิบดีแห่งสาธารณรัฐจีน (อสัญกรรม 30 กรกฎาคม พ.ศ. 2563)
30 มีนาคม -
มัณฑนา โมรากุล นักร้องชาวไทย ศิลปินแห่งชาติ สาขาศิลปะการแสดง (ดนตรีไทยสากล - ขับร้อง) ประจำปี พ.ศ. 2552
สายหยุด เกิดผล รองประธานมูลนิธิองค์กรกลางเพื่อประชาธิปไตย และประธานเครือข่ายประชาชนเพื่อการเลือกตั้ง (พีเน็ต)
6 พฤษภาคม - สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สิ้นพระชนม์ 2 มกราคม พ.ศ. 2551)
4 มิถุนายน - เจ้าหญิงยุริโกะ พระชายาฯ พระชายาใน เจ้าชายทากาฮิโตะ มิกาซะโนะมิยะ
19 กรกฎาคม - เลิศ ประสมทรัพย์ นักร้องชาวไทย (ถึงแก่กรรม 28 กันยายน พ.ศ. 2534)
8 สิงหาคม - ละติฟา อัลซัยยัต นักเขียนชาวอียิปต์ (เกิด 10 กันยายน พ.ศ. 2539)
12 สิงหาคม - พระอุดมประชานาถ (เปิ่น ฐิตคุโณ) (มรณภาพ 30 มิถุนายน พ.ศ. 2545)
16 สิงหาคม - วรรณ ชันซื่อ ประธานรัฐสภา (อนิจกรรม 19 สิงหาคม พ.ศ. 2558)
6 กันยายน - สมเด็จพระเจ้าปีเตอร์ที่ 2 แห่งยูโกสลาเวีย (สวรรคต 3 พฤศจิกายน พ.ศ. 2513)
9 กันยายน - คลิฟฟ์ รอเบิร์ตสัน นักแสดงชาวอเมริกัน (ถึงแก่กรรม 10 กันยายน พ.ศ. 2554)
16 กันยายน - ลี กวน ยู นักการเมืองชาวสิงคโปร์ (อสัญกรรม 23 มีนาคม พ.ศ. 2558)
17 กันยายน - แฮงก์ วิลเลียมส์ นักดนตรี (ถึงแก่กรรม 1 มกราคม พ.ศ. 2496)
4 ตุลาคม
พระเทพวิทยาคม (คูณ ปริสุทฺโธ) เจ้าอาวาสวัดบ้านไร่ (มรณภาพ 16 พฤษภาคม พ.ศ. 2558)
ชาร์ลตัน เฮสตัน นักแสดงชาวอเมริกัน (ถึงแก่กรรม 5 เมษายน พ.ศ. 2551)
7 พฤศจิกายน - พระราชมงคลวชิราคม (แผ้ว ปวโร) พระภิกษุสงฆ์ชาวไทยและพระราชาชั้นคณะราชชาวไทย
8 พฤศจิกายน - แจ็ก คิลบี วิศวกรไฟฟ้าชาวอเมริกัน (ถึงแก่กรรม 20 มิถุนายน พ.ศ. 2548)
15 พฤศจิกายน - พระวรวงศ์เธอ พระองค์เจ้าสุขุมาภินันท์ (สิ้นพระชนม์ 10 เมษายน พ.ศ. 2546)
21 พฤศจิกายน - หม่อมเจ้าสุภัทรดิศ ดิศกุล (สิ้นชีพิตักษัย 6 พฤศจิกายน พ.ศ. 2546)
23 พฤศจิกายน - โยชิโอะ ชิราอิ นักมวยสากลชาวญี่ปุ่น (ถึงแก่กรรม 26 ธันวาคม พ.ศ. 2546)
6 ธันวาคม - หม่อมเจ้ากิติปปียา กิติยากร (สิ้นชีพิตักษัย 25 พฤษภาคม พ.ศ. 2555)
วันถึงแก่กรรม

19 พฤษภาคม - พระเจ้าบรมวงศ์เธอ กรมหลวงชุมพรเขตอุดมศักดิ์ (ประสูติ 19 ธันวาคม พ.ศ. 2423)
6 มิถุนายน - สมเด็จพระเจ้าบรมวงศ์เธอ กรมพระยาเทวะวงศ์วโรปการ (ประสูติ 27 พฤศจิกายน พ.ศ. 2401)
8 กรกฎาคม - สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย พระราชโอรสลำดับที่ 90 ในพระบาทสมเด็จพระจุลจอมเกล้าเจ้าอยู่หัวและสมเด็จพระศรีพัชรินทราบรมราชินีนาถ พระบรมราชชนนีพันปีหลวง (เกิด 5 กรกฎาคม พ.ศ. 2435)
2 สิงหาคม - วาร์เรน จี. ฮาร์ดิง ประธานาธิบดีสหรัฐอเมริกาคนที่ 29 (เกิด 2 พฤศจิกายน พ.ศ. 2408)
27 ธันวาคม - กุสตาฟ ไอเฟล วิศวกรชาวฝรั่งเศส (เกิด 15 ธันวาคม พ.ศ. 2375)
รางวัล > รางวัลโนเบล

สาขาเคมี – Fritz Pregl
สาขาวรรณกรรม – วิลเลียม บัตเลอร์ เยทส์
สาขาสันติภาพ – ไม่มีการมอบรางวัล
สาขาฟิสิกส์ – โรเบิร์ต แอนดรูวส์ มิลลิแกน
สาขาสรีรวิทยาหรือการแพทย์ – เฟรเดอริก แกรนท์ แบนทิง, จอห์น เจมส์ ริชาร์ด แมเคลด
สุรศักดิ์ นานานุกูล

| ศาสตราจารย์สุรศักดิ์ นานานุกูล |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 24 ตุลาคม – 8 พฤศจิกายน พ.ศ. 2540
นายกรัฐมนตรี: พลเอก ชวลิต ยงใจยุทธ
 
ข้อมูลส่วนบุคคล
เกิด: 11 พฤศจิกายน พ.ศ. 2486
เสียชีวิต: 1 มกราคม พ.ศ. 2547 (60 ปี)

ศาสตราจารย์ สุรศักดิ์ นานานุกูล อดีตรัฐมนตรีช่วยว่าการกระทรวงการคลัง ในรัฐบาลพลเอก ชวลิต ยงใจยุทธ เป็นบุคคลหนึ่งที่มีบทบาทในการสนับสนุนการลดค่าเงินบาท ในช่วงวิกฤตการณ์การเงินในเอเชีย พ.ศ. 2540
สุรศักดิ์ นานานุกูล เป็นที่ปรึกษานายกรัฐมนตรี (พลเอก ชวลิต ยงใจยุทธ) ในช่วงที่เกิดวิกฤตการณ์การเงินในเอเชีย พ.ศ. 2540 หรือที่รู้จักกันในชื่อ "วิกฤตการณ์ต้มยำกุ้ง" ทำให้รัฐบาลต้องประกาศลดค่าเงินบาท และในเวลาต่อมานายสุรศักดิ์ ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลของพลเอก ชวลิต ยงใจยุทธ แต่ดำรงตำแหน่งได้ไม่นานก็ต้องพ้นจากความเป็นรัฐมนตรีทั้งคณะ เนื่องจากพลเอกชวลิต ยงใจยุทธ นายกรัฐมนตรี ประกาศลาออกจากตำแหน่ง
รายชื่อปลัดกระทรวงอุตสาหกรรมของไทย

| ปลัดกระทรวงอุตสาหกรรม |
| --- | --- |
เครื่องหมายราชการ
ผู้ดำรงตำแหน่งคนปัจจุบัน ณัฐพล รังสิตพล ตั้งแต่ 1 ตุลาคม พ.ศ. 2565
ผู้เสนอชื่อ: รัฐมนตรีว่าการกระทรวงอุตสาหกรรม
ผู้แต่งตั้ง: พระมหากษัตริย์ไทย
วาระ: จนเกษียณอายุราชการ
ผู้ประเดิมตำแหน่ง: พระยาศรยุทธเสนี ในฐานะ ปลัดกระทรวงการอุตสาหกรรม
สถาปนา: 5 พฤษภาคม พ.ศ. 2485; 82 ปีก่อน (2485-05-05)
รอง: รองปลัดกระทรวงอุสาหกรรม
เว็บไซต์: กระทรวงอุตสาหกรรม
ปลัดกระทรวงอุตสาหกรรม เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงอุตสาหกรรม
ปลัดกระทรวงคนหนึ่งมีอำนาจหน้าที่  ดังนี้
รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง
เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง
รายนาม

| 0 | 1 | 2 | 3 | 4 | 5 |
| --- | --- | --- | --- | --- | --- |
ปลัดกระทรวงการอุตสาหกรรม
| ลำดับ | รูป | รายนาม | เริ่มวาระ | สิ้นสุดวาระ | หมายเหตุ |
| 1 |  | พลเรือตรี พระยาศรยุทธเสนี(กระแส ประวาหะนาวิน) | 5 พฤษภาคม พ.ศ. 2485 | พ.ศ. 2485 |  |
| 2 |  | พระพิศาลสุขุมวิท(ประสพ พ. สุขุม) | พ.ศ. 2485 | พ.ศ. 2485 |  |
| 3 |  | พลตรี พระอุดมโยธายุทธ(อุดมโยธา รัตนวดี) | พ.ศ. 2485 | พ.ศ. 2486 |  |
| 4 |  | พันตรี หลวงเดชาติวงศ์วราวัฒน์(หม่อมหลวงกรี เดชาติวงศ์) | พ.ศ. 2486 | 7 กันยายน พ.ศ. 2486 |  |
| 5 |  | พระตีรณสารวิศวกรรม(ตรี ตีรณสาร) | 8 กันยายน พ.ศ. 2486 | พ.ศ. 2487 |  |
| 6 |  | พลตรี หม่อมหลวงอภิรุม ชุมสาย | พ.ศ. 2487 | พ.ศ. 2487 |  |
| 7 |  | หม่อมเจ้ารัชฎาภิเศก โสณกุล | พ.ศ. 2487 | พ.ศ. 2488 |  |
| 8 |  | พลตรี พระยาสรกิจพิศาล(ดำริห์ อมาตยกุล) | พ.ศ. 2488 | พ.ศ. 2489 |  |
| 9 |  | หม่อมหลวงจรัญ สนิทวงศ์ | พ.ศ. 2489 | 9 สิงหาคม พ.ศ. 2489 |  |
| 10 (1) |  | พันเอก สุวรรณ เพ็ญจันทร์ | 10 สิงหาคม พ.ศ. 2489 | 11 มีนาคม พ.ศ. 2495 |  |
ปลัดกระทรวงอุตสาหกรรม
| ลำดับ | รูป | รายนาม | เริ่มวาระ | สิ้นสุดวาระ | หมายเหตุ |
| 10 (2) |  | พันเอก สุวรรณ เพ็ญจันทร์ | 11 มีนาคม พ.ศ. 2495 | 19 กันยายน พ.ศ. 2495 |  |
| 11 |  | พร ศรีจามร | 20 กันยายน พ.ศ. 2495 | พ.ศ. 2502 |  |
| 12 |  | พลเรือตรี ชลี สินธุโสภณ | พ.ศ. 2502 | พ.ศ. 2506 |  |
| 13 |  | จ่าง รัตนะรัต | พ.ศ. 2506 | พ.ศ. 2507 |  |
| 14 |  | สอาด หงษ์ยนต์ | พ.ศ. 2507 | พ.ศ. 2512 |  |
| 15 |  | ศาสตราจารย์ ยศ บุนนาค | พ.ศ. 2512 | พ.ศ. 2519 |  |
| 16 |  | นาวาอากาศเอก วิมล วิริยะวิทย์ | พ.ศ. 2519 | พ.ศ. 2525 |  |
| 17 |  | วีระ สุสังกรกาญจน์ | พ.ศ. 2525 | พ.ศ. 2527 |  |
| 18 |  | ประภาส จักกะพาก | พ.ศ. 2527 | พ.ศ. 2532 |  |
| 19 |  | ศิววงศ์ จังคศิริ | พ.ศ. 2532 | พ.ศ. 2539 |  |
| 20 |  | ปรีชา อรรถวิภัชน์ | พ.ศ. 2539 | พ.ศ. 2542 |  |
| 21 |  | มนู เลียวไพโรจน์ | พ.ศ. 2542 | พ.ศ. 2547 |  |
| 22 |  | จักรมณฑ์ ผาสุกวนิช | 1 ตุลาคม พ.ศ. 2547 | 30 กันยายน พ.ศ. 2551 |  |
| 23 |  | ดำริ สุโขธนัง | 1 ตุลาคม พ.ศ. 2551 | 30 กันยายน พ.ศ. 2552 |  |
| 24 |  | วิฑูรย์ สิมะโชคดี | 1 ตุลาคม พ.ศ. 2552 | 30 กันยายน พ.ศ. 2557 |  |
| 25 |  | อรรชกา สีบุญเรือง | 1 ตุลาคม พ.ศ. 2557 | 30 กันยายน พ.ศ. 2558 |  |
| 26 |  | อาทิตย์ วุฒิคะโร | 1 ตุลาคม พ.ศ. 2558 | 30 กันยายน พ.ศ. 2559 |  |
| 27 |  | ผู้ช่วยศาสตราจารย์พิเศษ สมชาย หาญหิรัญ | 1 ตุลาคม พ.ศ. 2559 | 30 กันยายน พ.ศ. 2560 |  |
| 28 |  | พสุ โลหารชุน | 1 ตุลาคม พ.ศ. 2560 | 30 กันยายน พ.ศ. 2562 |  |
| 29 |  | กอบชัย สังสิทธิสวัสดิ์ | 1 ตุลาคม พ.ศ. 2562 | 30 กันยายน พ.ศ. 2565 |  |
| 30 |  | ณัฐพล รังสิตพล | 1 ตุลาคม พ.ศ. 2565 | ปัจจุบัน |  |
ดูเพิ่ม

กระทรวงอุตสาหกรรม (ประเทศไทย)
| ด ค กปลัดกระทรวงอุตสาหกรรมของไทย |
| --- | --- | --- |
| กระทรวงการอุตสาหกรรม |  พระยาศรยุทธเสนี (กระแส ประวาหะนาวิน)  พระพิศาลสุขุมวิท (ประสพ สุขุม)  พระอุดมโยธายุทธ (อุดมโยธา รัตนวดี)  หลวงเดชาติวงศ์วราวัฒน์ (หม่อมหลวงกรี เดชาติวงศ์)  พระตีรณสารวิศวกรรม (ตรี ตีรณสาร)  หม่อมหลวงอภิรุม ชุมสาย  หม่อมเจ้ารัชฎาภิเศก โสณกุล  พระยาสรกิจพิศาล (ดำริห์ อมาตยกุล)  หม่อมหลวงจรัญ สนิทวงศ์  สุวรรณ เพ็ญจันทร์  |  |
| กระทรวงอุตสาหกรรม |  สุวรรณ เพ็ญจันทร์  พร ศรีจามร  ชลี สินธุโสภณ  จ่าง รัตนะรัต  สอาด หงษ์ยนต์  ยศ บุนนาค  วิมล วิริยะวิทย์  วีระ สุสังกรกาญจน์  ประภาส จักกะพาก  ศิววงศ์ จังคศิริ  ปรีชา อรรถวิภัชน์  มนู เลียวไพโรจน์  จักรมณฑ์ ผาสุกวนิช  ดำริ สุโขธนัง  วิฑูรย์ สิมะโชคดี  อรรชกา สีบุญเรือง  อาทิตย์ วุฒิคะโร  สมชาย หาญหิรัญ  พสุ โลหารชุน  กอบชัย สังสิทธิสวัสดิ์  ณัฐพล รังสิตพล  |  |
สำนักงานปลัดกระทรวงอุตสาหกรรม
| ด ค กปลัดกระทรวงในประเทศไทย |
| --- | --- | --- |
| ตำแหน่งในปัจจุบัน |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| ตำแหน่งในอดีต | กระทรวงวิทยาศาสตร์และเทคโนโลยี |  |
สมเด็จพระวันรัต (แดง สีลวฑฺฒโน)

| สมเด็จพระวันรัต (แดง สีลวฑฺฒโน) |
| --- | --- |

ส่วนบุคคล
เกิด: 11 ธันวาคม พ.ศ. 2365 (78 ปี 25 วัน ปี)
มรณภาพ: 5 มกราคม พ.ศ. 2444
นิกาย: มหานิกาย
การศึกษา: เปรียญธรรม 8 ประโยค
ตำแหน่งชั้นสูง
ที่อยู่:  กรุงเทพมหานคร
พรรษา: 59
ตำแหน่ง: เจ้าอาวาสวัดสุทัศนเทพวรารามราชวรมหาวิหาร เจ้าคณะใหญ่หนใต้
สมเด็จพระวันรัต นามเดิม แดง ฉายา สีลวฑฺฒโน เป็นสมเด็จพระราชาคณะเจ้าคณะใหญ่ฝ่ายใต้ อดีตเจ้าอาวาสวัดสุทัศนเทพวรารามราชวรมหาวิหาร และผู้สร้างวัดโพธินิมิตรสถิตมหาสีมาราม
ประวัติ

สมเด็จพระวันรัต มีนามเดิมว่าแดง เกิดเมื่อวันพุธที่ 11 ธันวาคม พ.ศ. 2365 ตรงกับวันแรม 13 ค่ำ เดือนอ้าย ปีมะเมีย เป็นบุตรนายโพธิ์และนางมิ (เชื้อสายชาวทวาย) เมื่ออายุได้ 13 ปี ได้บวชเป็นสามเณรอยู่กับพระธรรมุเทศาจารย์ (ฉิม) ขณะยังเป็นพระอันดับวัดอินทาราม และได้ติดตามท่านไปศึกษาพระปริยัติธรรม ณ วัดสระเกศราชวรมหาวิหาร เมื่อพระธรรมุเทศาจารย์ได้เป็นเปรียญ โปรดให้มาอยู่วัดสุทัศนเทพวราราม สามเณรแดงได้ย้ายตามมาด้วย และได้อุปสมบทในปีขาล พ.ศ. 2385 โดยมีสมเด็จพระพุฒาจารย์ (สน) วัดสระเกศ เป็นพระอุปัชฌาย์ ได้ฉายาทางธรรมว่า สีลวฑฺฒโน
ท่านได้เข้าสอบพระปริยัติธรรมในปีใดไม่ปรากฏ ได้เป็นเปรียญธรรม 4 ประโยค ถึงปีระกา พ.ศ. 2392 ขณะอายุได้ 29 ปี เข้าแปลอีกได้เป็นเปรียญธรรม 8 ประโยค
สมณศักดิ์

ปีวอก พ.ศ. 2403 ตั้งเป็นพระราชาคณะที่ พระศรีสมโพธิ
ปีวอก พ.ศ. 2415 ได้เลื่อนสมณศักดิ์เป็นพระราชาคณะผู้ใหญ่ที่ พระเทพกวี
3 มีนาคม พ.ศ. 2423 ได้รับสถาปนาเป็นพระราชาคณะเจ้าคณะรองฝ่ายใต้ พระธรรมวโรดม บรมญาณอดุล สุนทรนายก ตรีปิฎกคุณาลังการภูสิต ทักษิณทิศคณฤศร บวรสังฆาราม คามวาสี
20 มีนาคม พ.ศ. 2434 ได้รับสถาปนาเป็นสมเด็จพระราชาคณะเจ้าคณะใหญ่ฝ่ายใต้ที่ สมเด็จพระวันรัต ปริยัติพิพัฒพงษ์ วิสุทธสงฆปรินายก ตรีปิฎกโกศล วิมลคัมภีรญาณสุนทร มหาทักษิณคณฤศร บวรสังฆาราม คามวาสี อรัญวาสี
มรณภาพ

สมเด็จพระวันรัต อาพาธด้วยโรคชรา แพทย์หลวงได้ถวายยารักษา อาการดีขึ้นแล้วกลับทรุดลงเป็นลำดับ ถึงแก่มรณภาพเมื่อวันเสาร์ที่ 5 มกราคม ร.ศ. 119 (นับแบบปัจจุบันตรงกับ พ.ศ. 2444) เวลา 5 ทุ่มเศษ สิริอายุได้ 78 ปี 25 วัน เวลาบ่าย 5  โมงเศษวันต่อมา พระบาทสมเด็จพระจุลจอมเกล้าเจ้าอยู่หัวเสด็จฯ มาพระราชทานน้ำสรงศพ โกศไม้สิบสอง ตั้งบนชั้นแว่นฟ้าสองชั้น และพระพิธีธรรมสวดพระอภิธรรมวันละ 8 รูปจนถึงวันพระราชทานเพลิง
วันที่ 14 กุมภาพันธ์ ร.ศ. 119 เคลื่อนโกศสมเด็จพระวันรัตไปร่วมกับกระบวนแห่พระศพหม่อมเจ้าพระสมเด็จพระพุฒาจารย์ (ทัด เสนีวงศ์) ตั้งโกศบนยานมาศสามลำคาน แล้วประกอบโกศมณฑป เคลื่อนศพสมเด็จพระราชาคณะทั้งสองไปยังพระเมรุท้องสนามหลวง แล้วพระบาทสมเด็จพระจุลจอมเกล้าเจ้าอยู่หัวทรงทอดผ้าบังสุกุล เวลาบ่าย 5 โมงเศษวันต่อมาจึงพระราชทานเพลิงศพ และเช้าวันที่ 16 กุมภาพันธ์ เจ้าพนักงานเชิญอัฐิขึ้นเสลี่ยงกลับไปยังพระอารามตามเดิม
ศิษย์ที่มีชื่อเสียง

สมเด็จพระอริยวงศาคตญาณ (แพ ติสฺสเทโว)
สมเด็จพระอริยวงศาคตญาณ (อยู่ ญาโณทโย)
สมเด็จพระวันรัต (เฮง เขมจารี)
สมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท)
พระสาสนโสภณ (อ่อน อหิสโก)
เจ้าพระยาอภัยราชามหายุติธรรมธร (หม่อมราชวงศ์ลบ สุทัศน์)
หม่อมเจ้าพร้อม ลดาวัลย์
พระมงคลศีลาจารย์ (คร่ำ ยโสธโร)

| พระมงคลศีลาจารย์ (คร่ำ ยโสธโร) |
| --- | --- |
ชื่ออื่น: หลวงปู่คร่ำ ท่านพ่อคร่ำ
ส่วนบุคคล
เกิด: 20 ตุลาคม พ.ศ. 2440 บ้านวังหว้า ตำบลวังหว้า อำเภอแกลง จังหวัดระยอง
มรณภาพ: 1 ธันวาคม พ.ศ. 2540 (100 ปี)
นิกาย: มหานิกาย
ตำแหน่งชั้นสูง
ที่อยู่: วัดวังหว้า จังหวัดระยอง
อุปสมบท: 11 มิถุนายน พ.ศ. 2460
พรรษา: 80
ตำแหน่ง: อดีตเจ้าอาวาสวัดวังหว้า อดีตเจ้าคณะหมวดเนินฆ้อ อดีตเจ้าคณะตำบลเนินฆ้อ
พระมงคลศีลาจารย์ (หลวงปู่คร่ำ ยโสธโร) (20 ตุลาคม พ.ศ. 2440 - 1 ธันวาคม พ.ศ. 2540) พระสงฆ์ชาวไทย พระราชาคณะชั้นสามัญ อดีตเจ้าอาวาสวัดวังหว้า อดีตเจ้าคณะหมวดเนินฆ้อ และอดีตเจ้าคณะตำบลเนินฆ้อ ท่านเป็นพระที่มีอายุยืนยาวถึง 100 ปี และมีเมตตาธรรมสูง ท่านพัฒนาวัดวังหว้า จนมีความเจริญรุ่งเรืองในทุก ๆ ด้าน และให้ความสำคัญของการศึกษากับโรงเรียนวัดวังหว้าเป็นอย่างมาก เช่น ไปตัดไม้มาเพื่อสร้างอาคารเรียน และบริจาคเงินเพื่อการศึกษาต่าง ๆ มากมาย
ประวัติ

หลวงปู่ท่านมีนามเดิมว่า " คร่ำ " นามสกุล " อรัญวงศ์ " ท่านเกิดเมื่อวันพุธ แรม 10 ค่ำ เดือน 11 ปีระกา ตรงกับวันที่ 20 ตุลาคม พ.ศ. 2440 ณ บ้านวังหว้า ตำบลวังหว้า อำเภอแกลง จังหวัดระยอง โยมบิดาชื่อ นายครวญ โยมมารดาชื่อ นางต้อย อรัญวงศ์ 	หลวงปู่ท่านเป็นบุตรคนโต ในจำนวนพี่น้องทั้งหมด 4 คน เป็นชาย 3 คน หญิง 1 คน ได้แก่
พระมงคลศีลาจารย์ (หลวงปู่คร่ำ อรัญวงศ์)
นางเลื่อม อรัญวงศ์
นายเกิด อรัญวงศ์
นายทองสุข อรัญวงศ์
การศึกษา

หลวงปู่คร่ำเมื่อเยาว์วัย อายุได้ 11 ปี บิดาของท่านได้นำไปฝากไว้ ณ วัดวังหว้า จังหวัดระยอง เพื่อรับการศึกษาตามประเพณีในสมัยนั้น หลวงปู่ได้เรียนอักษรสมัยประถมในแบบ ก. กา และศึกษาหนังสือขอม จนมีความสามารถอ่านออกเขียนได้เป็นอย่างดี
อุปสมบท

เมื่อหลวงปู่คร่ำอายุได้ 20 ปี บริบูรณ์ ท่านได้อุปสมบท ณ วัดวังหว้า จังหวัดระยอง ในวันจันทร์ แรม 7 ค่ำ เดือน 7 ซึ่งตรงกับวันที่ 11 มิถุนายน พ.ศ. 2460 โดยมี
- พระอุปัชฌาย์ พระครูสังฆการบูรพาทิศ (ปั้น อินทสโร) วัดราชบัลลังก์ประดิษฐาราม (วัดทะเลน้อย) อำเภอแกลง จังหวัดระยอง
- พระกรรมวาจาจารย์ พระใบฏีกาหล่ำ วัดพลงช้างเผือก อำเภอแกลง จังหวัดระยอง
- พระอนุสาวนาจารย์ พระอธิการเผื่อน วัดวังหว้า อำเภอแกลง จังหวัดระยอง
ได้รับฉายาทางธรรมว่า " ยโสธโร " แปลว่า ผู้ทรงไว้ซึ่งยศ
การปกครอง

พ.ศ. 2464 เป็นเจ้าอาวาส วัดวังหว้า
พ.ศ. 2474 เป็นผู้รั้งตำแหน่งเจ้าคณะหมวดเนินฆ้อ
พ.ศ. 2479 เป็นเจ้าคณะตำบลเนินฆ้อ
พ.ศ. 2486 เป็นพระอุปัชฌาย์
สมณศักดิ์

พ.ศ. 2476 ได้รับพระราชทานสมณศักดิ์ เป็นพระครูประทวน
พ.ศ. 2481 ได้รับพระราชทานสมณศักดิ์ เป็นพระครูสัญญาบัตร ตำแหน่งเจ้าอาวาสราษฎร์ชั้น ตรี
พ.ศ. 2521 ได้รับพระราชทานสมณศักดิ์ เป็นพระครูสัญญาบัตร ตำแหน่งเจ้าอาวาสราษฎร์ชั้น โท
พ.ศ. 2537 ได้รับพระราชทานสมณศักดิ์ เป็นพระครูสัญญาบัตร ตำแหน่งเจ้าอาวาสราษฎร์ชั้น เอก
พ.ศ. 2530 ได้รับพระราชทานสมณศักดิ์ เป็นพระราชาคณะชั้น สามัญ ที่ " พระมงคลศีลาจารย์ "
พระมหากรุณาธิคุณ

วันที่ 30 สิงหาคม พ.ศ. 2530 สมเด็จพระบรมโอสาธิราช สยามกุฎราชกุมาร เสด็จมานมัสการที่วัดวังหว้า
วันที่ 26 กันยายน พ.ศ. 2533 พระเจ้าวรวงศ์เธอ พระองค์เจ้าโสมสวลี พระวรราชาธินัดดามาตุ เสด็จมานัสการที่วัดวังหว้า
วันที่ 22 เมษายน พ.ศ. 2537 เข้าเฝ้าสมเด็จพระเทพรัตนราชสุดาฯ สยามบรมราชกุมารี ถวายวัตถุมงคล
วันที่ 26 มกราคม พ.ศ. 2539 สมเด็จพระญาณสังวร สมเด็จพระสังฆราชสกลมหาสังฆปรินายก เสด็จมาเยี่ยมที่วัดวังหว้า
วันที่ 11 มิถุนายน พ.ศ. 2539 เข้าเฝ้าพระบาทสมเด็จพระเจ้าอยู่หัว ภูมิพลอดุยเดช รับพระราชทานพัด และสมณศักดิ์ เป็นพระราชาคณะชั้นสามัญ ที่ " พระมงคลศีลาจารย์ "
มรณภาพ

หลวงปู่คร่ำ ท่านได้มรณภาพด้วยโรคชรา เมื่อวันจันทร์ ขึ้น 2 ค่ำ ปีฉลู ตรงกับวันที่ 1 ธันวาคม พ.ศ. 2540 เวลา 14.20 น. ด้วยอาการสงบ ณ โรงพยาบาลสมิติเวชศรีราชา ตําบลศรีราชา อำเภอศรีราชา จังหวัดชลบุรี รวมอายุได้ 100 ปี พรรษาที่ 80
แหล่งข้อมูลอื่น

ประวัติ หลวงปู่คร่ำ วัดวังหว้า - รายการเปิดบันทึกตำนาน ททบ.5
ประวัติ หลวงปู่คร่ำ วัดวังหว้า - เรื่องเล่าโดย อาจารย์ยอด
ประวัติ หลวงปู่คร่ำ วัดวังหว้า
ประวัติ หลวงปู่คร่ำ
ประวัติวัดวังหว้า อ.แกลง จ.ระยอง[ลิงก์เสีย]
ลือลั่นสนั่นเกรียงไกร ผ้ายันต์พัดโบก หลวงปู่คร่ำ - แอพเกจิ[ลิงก์เสีย]
วัดหลวงปู่คร่ำ วัดวังหว้า - Rayongz เก็บถาวร 2018-06-08 ที่ เวย์แบ็กแมชชีน
ทึ่ง! ผ้ายันต์กันฝน ปาฏิหาริย์ฝนไม่ตกร่วม 2 เดือน ชาวบ้านฮือฮาความศักดิ์สิทธิ์
หลวงปู่คร่ำ วัดวังหว้า ให้ความสำคัญกับการศึกษาโดยเฉพาะโรงเรียนวัดวังหว้า จ.ระยอง[ลิงก์เสีย]
ไขความกระจ่าง เรื่อง ของผ้ายันต์ พัดโบก หลวงพ่อคร่ำ วัดวังหว้า[ลิงก์เสีย]
| ก่อนหน้า |  | พระมงคลศีลาจารย์ (คร่ำ ยโสธโร) |  | ถัดไป |
| --- | --- | --- | --- | --- |
| - |  | เจ้าอาวาสวัดวังหว้า  (พ.ศ. 2464 – พ.ศ. 2540) |  | พระครูเกษมอรรถากร |
กลุ่มรัฐข่า

สำหรับความหมายอื่น ดูที่ ข่า (แก้ความกำกวม)
กลุ่มรัฐข่า เป็นข้อสันนิษฐานถึงกลุ่มอำนาจในพื้นที่ลุ่มน้ำมูล, ลุ่มน้ำโขง และที่ราบสูงโบลาเวน จรดเทือกเขาอันนัมและที่สูงตอนกลางทางตะวันออก ซึ่งพบการตั้งถิ่นฐานของกลุ่มชาติพันธุ์ลาวเทิงหรือเขมรสูง [en] เช่น กำมุ [en]และกูย ศูนย์กลางอำนาจขนาดใหญ่โดยรอบมักเรียกกลุ่มชาติพันธุ์เหล่านี้รวมกันว่า ข่า ต่อมาอาณาจักรล้านช้างจำปาศักดิ์และหัวเมืองเขมรป่าดงเข้าแทนที่กลุ่มอำนาจดั้งเดิมในพื้นที่ในช่วงปลายพุทธศตวรรษที่ 23
เมืองเรวแกว

กฎมนเทียรบาลของอาณาจักรอยุธยาซึ่งตั้งขึ้นในรัชสมัยสมเด็จพระบรมไตรโลกนาถระบุถึงเมืองเรวแกวในฐานะ เมืองถวายดอกไม้ทองเงิน เมืองเรวแกวถูกสันนิษฐานว่าอาจเป็นเมืองในบริเวณใกล้กับจำปาศักดิ์ และชื่อเมืองอาจตรงกับคำว่า เรอแดว ซึ่งหมายถึงชาวระแด [en]
เมืองตะบองขะมุม

ระวังสับสนกับ จังหวัดตะโบงคมุม
เจ้าพญาธรรมราชาหนีไปอยู่บ้านทำเลอม เหนือเขาพนมรุ้ง เกลี้ยกล่อมชาวบ้านชาวเมืองตะวันออกได้พร้อมมูล ยกกองทัพกลับมารบได้เมือง พระศรีโสไทยหนีมาอยู่ตำบลปรำบีโฉม เมืองลแวก จึงให้เจ้าใชยมนตรี ขุนนาง ยกกองทัพไปตั้งอยู่ตำบลตรวยลังว้า ฝ่ายพระธรรมราชา ขณะเมื่อหนีไปอยู่ทำเลอมนั้น ได้เปนมิตรสันถวะกันกับเจ้ากวย ครั้นได้พระนครหลวงแล้ว จึงให้มีหนังสือกำหนดไปขอกองทัพเจ้ากวยณเมืองตบงขมุมให้ยกมาช่วยรบพระศรีโสไทยณเมืองลแวก ครั้นได้กำหนด กองทัพเจ้าพญาธรรมราชากับกองทัพกวยก็ยกไปรบพระศรีโสไทย พระศรีโสไทยทานมิได้ก็ทิ้งครัวเสียหนีไป
พงศาวดารเขมร ฉบับนักองค์เองระบุว่า เจ้ากวยแห่งเมืองตะบองขะมุมได้ให้ความช่วยเหลือแก่พระธรรมราชาธิราชรามาธิบดีที่ 1 ในการทำสงครามแย่งชิงราชสมบัติกับพระศรีสุริโยไทยราชา เจ้ากวยถูกสันนิษฐานว่าอาจหมายถึงกษัตริย์ชาวกูย และเมืองตะบองขะมุมอาจเป็นรัฐอิสระในช่วงพุทธศตวรรษที่ 20
เมืองรามรักโองการ

๏ พระไชยเชษฐาธิราชเจ้า ก็เลยสร้างบ้านแปงเมืองรุ่งเรืองดีดังเก่าอยู่แล ส่วนพระไชยเชษฐาธิราชเจ้าแต่ได้เสวยศิริสมบัติทั้งมวญนานประมาณได้ ๒๔ วรรษา ถ้าจักกล่าวแต่ชาติมา อายุทั้งมวญได้ ๓๙ ปี ก็ไปกระทำยุทธกรรมสงครามในเมืองรามรักองการ กาลวิปริตผิดกองเลยถึงแก่พระองค์ ก็หลงเสียในเมืององการนั้น ในปีระวายเม็ดเดือน ๔ ขึ้น ๓ ค่ำ ศักราชได้ ๙๓๓ ตัวนั้นแล
พงศาวดารล้านช้างระบุถึงเหตุการณ์ที่สมเด็จพระไชยเชษฐาธิราชเสด็จไปทำสงครามที่เมืองรามรักโองการ แล้วสูญหายไปในศึกนั้น เมืองรามรักโองการถูกสันนิษฐานว่าอยู่ในพื้นที่แขวงอัตตะปือ อย่างไรก็ตาม ได้มีการโต้แย้งว่า หากพิจารณาจากหลักฐานฝ่ายกัมพูชาร่วมด้วยแล้ว เมืองรามรักโองการอาจหมายถึงเมืองพระนคร
นครกาลจำบากนาคบุรีศรี

ตำนานเมืองนครจำปาศักดิ์ได้ให้เงื่อนงำถึงการตั้งถิ่นฐานของชาวจามในพุทธศตวรรษที่ 22 โดยระบุว่า กษัตริย์ขอมได้นำไพร่พลชาวจามและชาวลาวปนกูยสร้างเมืองขึ้นริมฝั่งขวาแม่น้ำโขง ก่อนที่วงศ์ผู้ปกครองจะถูกแทนที่ด้วยตระกูลเจ้าเมืองจากชาวพื้นเมือง จนกระทั่งอาณาจักรล้านช้างเกิดความแตกแยกภายในในช่วงพุทธศตวรรษที่ 23 เจ้าหน่อกษัตริย์ เจ้าชายจากเวียงจันทน์ได้รับอำนาจปกครองเหนือนครกาลจำบากนาคบุรีศรีและสถาปนาเป็นอาณาจักรล้านช้างจำปาศักดิ์
นครกาลจำบากนาคบุรีศรี > รายพระนามและรายนามผู้ปกครองในตำนานเมืองนครจำปาศักดิ์

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายพระนาม/รายนาม | เริ่มต้น (พ.ศ.) | สิ้นสุด (พ.ศ.) | หมายเหตุ |
| 1 | ไม่ปรากฏพระนาม | ไม่ปรากฏ | ไม่ปรากฏ | กษัตริย์ขอมผู้สร้างเมือง |
| 2 | เจ้าสุทัศราชา | ไม่ปรากฏ | 2168/2169 | พระโอรสของกษัตริย์พระองค์ก่อน |
ว่างตำแหน่ง 2168/2169 (จ.ศ. 987) – 2181/2182 (จ.ศ. 1000)
| 3 | ไม่ปรากฏนาม | 2181/2182 | ไม่ปรากฏ | ราษฎรยกให้เป็นเจ้าเมือง |
| 4 | นางเภา | ไม่ปรากฏ | ไม่ปรากฏ | ธิดาของเจ้าเมืองคนก่อน |
| 5 | นางแพง | ไม่ปรากฏ | 2251 | ธิดาของนางแพงและเจ้าปางคำ |
| 6 | เจ้าราชครูหลวงโพนสะเม็ก | 2251 | 2256 | อดีตพระครูเมืองเวียงจันทน์ |
ดูเพิ่ม

อาณาจักรโคตรบูร
หย่งอาน (ง่อก๊ก)

บทความนี้เกี่ยวกับชื่อศักราชของง่อก๊ก สำหรับความหมายอื่น ดูที่ หย่งอาน (แก้ความกำกวม)
หย่งอาน  (จีน: 永安; พินอิน: Yǒng'ān) เป็นเป็นชื่อศักราชในรัชสมัยของจักรพรรดิซุนฮิว (อู๋จิ่งตี้) แห่งง่อก๊กในยุคสามก๊กของจีน ชื่อศักราชหย่งอานใช้ตั้งแต่ในปี ค.ศ. 258 ถึง ค.ศ. 264 รวมเวลา 7 ปี ชื่อศักราชมีความหมายว่า "คาดหวังความมั่นคงทางการเมือง"
ในเดือน 7 ของศักราชหย่งอานปีที่ 7 (ค.ศ. 264) จักรพรรดิซุนฮิวสวรรคต เดือน 8 ซุนโฮ (จักรพรรดิอู๋มั่วตี้) ขึ้นครองราชย์ เปลี่ยนชื่อศักราชเป็นยฺเหวียนซิงปีที่ 1
การเปลี่ยนชื่อศักราช

ศักราชไท่ผิงปีที่ 3 (ค.ศ. 258) —— เดือน 10 วันที่ 18 เปลี่ยนชื่อศักราชเป็นหย่งอานปีที่ 1
ศักราชหย่งอานปีที่ 7 (ค.ศ. 264) —— เดือน 8 วันที่ 3 เปลี่ยนชื่อศักราชเป็นยฺเหวียนซิงปีที่ 1
เหตุการณ์สำคัญ

ศักราชหย่งอานปีที่ 7 (ค.ศ. 264) ——
เดือน 7 วันที่ 25 จักรพรรดิซุนฮิวสวรรคต
เดือน 8 วันที่ 3 ซุนโฮขึ้นครองราชย์ เปลี่ยนชื่อศักราชเป็นยฺเหวียนซิงปีที่ 1
ตารางเทียบศักราช

| หย่งอาน | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ค.ศ. | 258 | 259 | 260 | 261 | 262 | 263 | 264 |
| วุยก๊ก | กำลอ 3 | กำลอ 4 | กำลอ 5 จิ่ง-ยฺเหวียน 1 | จิ่ง-ยฺเหวียน 2 | จิ่ง-ยฺเหวียน 3 | จิ่ง-ยฺเหวียน 4 | จิ่ง-ยฺเหวียน 5 เสียนซี 1 |
| จ๊กก๊ก | จิ่งเย่า 1 | จิ่งเย่า 2 | จิ่งเย่า 3 | จิ่งเย่า 4 | จิ่งเย่า 5 | จิ่งเย่า 6 เหยียนซิง 1 | รัฐล่มสลาย |
ดูเพิ่ม

ศักราชของจีน